રામ મંદિર પર મોહન ભાગવતના આ નિવેદનનો રાજકીય મતલબ નીકાળી રહ્યાં છે. એક રીતે ભાગવતે 2019ની સામાન્ય ચૂંટણી પહેલાં મોદી સરકારને સંદેશો આપવાની કોશિષ કરી છે કે રામ મંદિર કોઇપણ રીતે બનાવું જોઇએ. આપને જણાવી દઇએ કે રામ મંદિરનું નિર્માણ ભાજપ માટે હંમેશાથી એક મોટો મુદ્દો રહ્યો છે. ભાજપના ઘોષણા પત્રમાં પણ અયોધ્યા મંદિર બનાવાની વાત છે.હાલ અયોધ્યા વિવાદ સુપ્રીમ કોર્ટના દરવાજા પર છે. સુપ્રીમ કોર્ટે સ્પષ્ટતા કરી દીધી છે કે આ કેસ જમીન વિવાદ તરીકે ઉકેલાશે. અયોધ્યા જમીન વિવાદ કેસની સુનવણી હવે 29મી ઑક્ટોબરથી શરૂ થશે. મુખ્ય પક્ષકાર રામ લલા વિરાજમાન, નિર્મોહી અખાડા, સુન્ની સેન્ટ્રલ વક્ફ બોર્ડ અને હિન્દુ મહાસભા છે. આ સિવાય બીજા કેટલાંક અરજીકર્તા જેવાંકે સુબ્રમણ્યમ સ્વામી વગેરેની અરજી છે જેમણે પૂજાના અધિકારની માંગણી કરી છે પરંતુ સૌથી પહેલાં ચાર મુખ્ય પક્ષકારોની તરફથી દલીલો રજૂ કરાશે.